Diari Oficial de la Generalitat Valenciana


Sumari del DOGV 1383, del 18-09-1990 (1990/818729)

DECRET 92/1990, d'11 de juny, del Consell de la Generalitat Valenciana, pel qual es cedeix directament i a títol gratuït a l'Institut Valencià de l'Habitatge, SA, un terreny a Burriana per a construir habitatges de protecció oficial en règim especial o d'habitatges protegits.
------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1990/06/11/92/dof/vci/html**

### Dades del document

Número de DOGV
:   1383

Data del DOGV
:   18-09-1990

Secció del DOGV
:   DISPOSICIONS GENERALS

Número del document
:   1990/818729


Data del document
:   11-06-1990

Organisme emissor
:   Conselleria d'Economia i Hisenda

Tipus de document
:   Decret

Decret 92/1990, d'11 de juny, del Consell de la Generalitat Valenciana, pel qual es cedeix directament i a títol gratuït a l'Institut Valencià d'Habitatge, S.A., un terreny a Burriana, per a construir-hi habitatges de protecció oficial en règim especial o habitatges protegits.  
L?Institut Valencià de l?Habitatge, SA, i en nom seu el Director Gerent, amb data 14 d?octubre de 1989, sol·licita, d'acord amb l'article 41 de la Llei de patrimoni de la Generalitat Valenciana la cessió directa i gratuïta d'un terreny a Burriana, amb la finalitat única i determinant de construir habitatges de protecció oficial en règim especial o d?habitatges protegits. Aquest terreny serà la base del projecte i direcció dels guanyadors del concurs Europan.  
La col·laboració estreta que ha d'haver sempre entre l?Institut Valencià de l?Habitatge, SA (IVVSA) i la Direcció General d?Arquitectura i Habitatge de la Conselleria d'Obres Públiques, Urbanisme i Transports, atenent a la normativa que regula l?Institut, i atés que la Generalitat Valenciana n'és l?únic soci, segons la composició del consell d?administració i la junta universal o assemblea general de l?institut, fa pensar i acceptar que són antecedents suficients perquè les decisions d?aquest s'adeqüen a les més altes finalitats en matèria d'habitatge que al llarg del temps establesca i programe la Generalitat Valenciana.  
D'altra banda, el que disposen els articles 31 i 33.2, la disposició addicional la. i articles 41 al 44 de la Llei 3/1986, de 24 d'octubre, de patrimoni de la Generalitat Valenciana, i, supletòriament els articles 1r. al 3r. del Decret 61/1987, d'11 de maig, del Consell de la Generalitat Valenciana, articles 1r., 2n., 11 i 21 dels estatuts de l'IVVSA, articles 3, 4 i 6 del Decret 118/1988, de 29 de juliol, del Consell de la Generalitat Valenciana, article 5 de la Llei 4/1984, de 13 de juny, de hisenda pública de la Generalitat Valenciana 1/1988, de 29 de febrer, e inclòs els articles l. a), 2 i 7 del Decret 75/1989, de 15 de maig, del Consell de la Generalitat Valenciana, i els articles 1r al 3r del Reial Decret-Llei 3/1980, de 14 de març, l'article 32 del Decret 2960/1976, articles 15 al 20 del Decret 2114/1968, els articles 45, 63 i 75 del Decret 1022/1964 i resta d'articulat concordant, autonòmic i estatal aplicable, fa possible accedir a la demanda de cessió gratuïta formulada per l'IVVSA.  
Segons el que disposen els articles 33 i 41 de la Llei 3/1986, de 24 d'octubre, de patrimoni de la Generalitat Valenciana, correspon al Govern Valencià la cessió directa i gratuïta indicada per motius singulars que concorren en el demandant del terreny i pel marcat caràcter social que implica tota actuació en matèria d'habitatges que promou directament la Generalitat Valenciana o a través de l?IVVSA, i també per tal de fer possible la diversificació de l?oferta d'habitatges i amb això poder satisfer en millors condicions la demanda social d'aquestes.  
Per tot això, a proposta del Conseller d'Obres Públiques, Urbanisme i Transports, en virtut de les facultats atribuïdes per les disposicions addicionals de l?esmentada Llei 3/1986, i després de la deliberació del Consell de la Generalitat Valenciana en la seua sessió celebrada el dia 11 de juny de 1990,  
DECRETE:  
Article primer  
Autoritzar la cessió directa i a títol gratuït a l'IVVSA de la propietat de l'immoble següent:  
Parcel·la de terreny ubicada a Burriana de 912 m2 de superfície total i que confronta.- al nord, amb terreny del grup de promoció pública CS-85/040 i c/ en projecte, paral·lel al c/ prolongació Verge de Montserrat; sud, espai qualificat d'ús públic i c/ en projecte, paral·lel al de Joan XXIII; est, amb un espai qualificat d'ús públic; i oest, amb el c/ en projecte, paral·lel al c/ prolongació Verge de Montserrat.  
La part que s'ha de cedir se segregarà perquè d'ara endavant conste com a finca nova i independent en el Registre de la Propietat núm. 1 de Nules i s'obtindrà de la matriu següent:  
Parcel·la de terreny a Burriana de 5.447 m2 que confronta: al front, amb el c/ prolongació Verge de Montserrat (est); a la dreta entrant, c/ prolongació Joan XXIII (nord); esquerra, c/ en projecte paral·lel al c/ Joan XXIII (sud); i darrere, c/ en projecte que separa aquesta finca de la que uneix el c/ Joan XXIII amb la que és paral·lela (oest).  
L?esmentada finca matriu figura inscrita en el Registre de la Propietat núm. 1 de Nules, en el tom 11172, llibre 396 de Burriana, foli 32, finca 40713, inscripció 2a., lliure de càrregues. L?esmentada finca fou adquirida per la Generalitat Valenciana el dia 11 de juliol de 1985.  
Article segon  
Aquesta cessió, gratuïta de l?immoble citat implica el compromís per part de l?IVVSA de construir habitatges de protecció oficial en règim especial o d'habitatges protegits en les condicions estipulades en la Resolució del Director General d'Arquitectura i Habitatge amb data 21 de maig de 1990.  
En el supòsit de no. complir les condicions, el bé immoble cedit revertirà de ple dret (possessió i domini) a la Generalitat Valenciana.  
Article tercer  
La Conselleria d'Obres Públiques, Urbanisme i Transports efectuarà els tràmits que calga per tal de formalitzar i inscriure en el registre la cessió del terreny a favor de l'IVVSA, i per a fer efectiu tot allò que disposa aquest Decret. Haurà d'incorporar-se a l'escriptura pública un plànol de situació del terreny cedit.  
DISPOSICIO FINAL  
Aquest Decret entrarà en vigor el mateix dia de la publicació en el Diari Oficial de la Generalitat Valenciana.  
València, 11 de juny de 1990.  
El President de la Generalitat Valenciana,   
JOAN LERMA I BLASCO  
El Conseller d'Obres Públiques, Urbanisme i Transports, EUGENI L. BURRIEL DE ORUETA


Còpia Permalink ELI